Х1етахь дуьйна Шемал шен аьтту баьллачу минотехь Эвтархойн Ахьмад наиб х1оттор волуш хилира. Шен къайлах болчу айкхашна, мудирашна, мухьтасибашна а цо т1едиллинера Эвтархойн Ахьмадах шайна хааделла долу сакхт, ант я дуьйцуш нахалахь хезна хабар шех схьатохьара аьлла. И воцчунна а дора цо и саннарг. Имам Шемила х1инца цкъа цхьацца г1уллакхаш т1е а дохкуш, шен доттаг1а ву бохуш лелош вара махкахь дика ц1ейоккхуш волу Эвтархойн Ахьмад, иштта и санна болу кхин къонахий а.